ᱥᱨᱩᱛᱤ (ᱮᱠᱴᱨᱮᱥ)

ᱜᱤᱨᱤᱡᱟ, ᱡᱟᱦᱟᱸᱭ ᱫᱚ ᱟᱡᱟᱜ ᱥᱠᱨᱤᱱ ᱧᱩᱛᱩᱢ ᱥᱨᱩᱛᱤ ᱛᱮ ᱵᱟᱰᱟᱭᱚᱜᱼᱟ, ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ, ᱴᱮᱞᱤᱵᱤᱡᱚᱱ ᱦᱚᱲ ᱟᱨ ᱨᱟᱡᱽᱟᱹᱨᱤ ᱠᱟᱹᱢᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱵᱤᱜ ᱵᱟᱥ ᱠᱟᱱᱱᱟᱰᱟ ᱥᱤᱡᱟᱹᱱ ᱓ ᱨᱮᱱᱟᱜ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ, ᱢᱤᱫ ᱮᱠᱴᱨᱮᱥ ᱞᱮᱠᱟᱛᱮ, ᱩᱱᱤ ᱫᱚ ᱢᱩᱬ ᱞᱮᱠᱟᱛᱮ ᱠᱟᱱᱱᱟᱰᱟ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮ ᱧᱮᱞᱚᱜᱼᱟ᱾ ᱩᱱᱤ ᱱᱤᱛᱚᱜ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱᱟᱜ ᱠᱚᱨᱱᱟᱴᱚᱠ ᱠᱮᱰᱚᱨ ᱨᱮ ᱛᱤᱨᱞᱟᱹ ᱣᱤᱝ ᱨᱮᱱ ᱪᱤᱯ ᱥᱮᱠᱨᱮᱴᱟᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ᱾

ᱠᱟᱱᱱᱟᱰᱟ ᱵᱮᱜᱚᱨ, ᱥᱨᱩᱛᱤ ᱫᱚ ᱟᱭᱢᱟ ᱢᱟᱞᱟᱭᱟᱞᱚᱢ, ᱛᱟᱢᱤᱞ ᱟᱨ ᱛᱮᱞᱩᱜᱩ ᱯᱷᱤᱞᱢ ᱨᱮ ᱦᱚᱸ ᱧᱮᱞ ᱟᱠᱟᱱᱟ᱾ ᱩᱱᱤ ᱫᱚ ᱑᱙᱙᱐ ᱜᱮᱞᱟᱝ ᱚᱠᱛᱚ ᱨᱮ ᱠᱟᱱᱱᱟᱰᱟ ᱥᱤᱱᱮᱢᱟ ᱨᱮ ᱢᱩᱬᱩᱛ ᱮᱠᱴᱨᱮᱥ ᱠᱚ ᱢᱩᱫᱽ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱒᱕ ᱥᱮᱨᱢᱟ ᱠᱷᱚᱱ ᱪᱮᱛᱟᱱ ᱨᱮ ᱟᱡᱟᱜ ᱠᱮᱨᱤᱭᱟᱨ ᱨᱮ ᱯᱮᱭᱟ ᱠᱚᱨᱱᱟᱴᱚᱠ ᱯᱚᱱᱚᱛ ᱯᱷᱤᱞᱢ ᱟᱣᱟᱨᱰ ᱟᱨ ᱯᱩᱱᱭᱟ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱮ ᱡᱤᱛᱠᱟᱹᱨ ᱟᱠᱟᱫᱟ᱾ ᱩᱱᱤ ᱫᱚ ᱜᱳᱣᱨᱤ ᱜᱚᱱᱮᱥᱟ (᱑᱙᱙᱑), ᱟᱜᱟᱛᱷᱟ (᱑᱙᱙᱕), ᱠᱟᱞᱠᱤ (᱑᱙᱙᱖), ᱜᱳᱣᱰᱨᱩ (᱒᱐᱐᱔), ᱟᱠᱠᱟ ᱛᱷᱟᱝᱜᱤ (᱒᱐᱐᱘) ᱟᱨ ᱯᱩᱛᱛᱟᱠᱠᱟᱱᱟ ᱦᱟᱭᱣᱮ (᱒᱐᱑᱑) ᱞᱮᱠᱟᱱ ᱯᱷᱤᱞᱢ ᱨᱮ ᱯᱟᱨᱯᱷᱳᱨᱢᱮᱱᱥ ᱞᱟᱹᱜᱤᱫ ᱵᱟᱰᱟᱭᱚᱜ ᱠᱟᱱᱟ᱾ ᱩᱱᱤ ᱫᱚ ᱮᱠᱴᱚᱨ ᱥᱟᱨᱚᱱ ᱤᱡ ᱵᱚᱦᱟᱱ ᱠᱟᱱᱟᱭ᱾ ᱒᱐᱑᱖ ᱨᱮ, ᱩᱱᱤ ᱨᱤᱭᱟᱞᱤᱴᱤ ᱴᱮᱞᱤᱵᱤᱡᱚᱱ ᱥᱳ ᱵᱤᱜ ᱵᱟᱥ ᱠᱟᱱᱱᱟᱰᱟ ᱨᱮᱱᱟᱜ ᱛᱮᱥᱟᱨ ᱥᱤᱡᱚᱱ ᱮ ᱡᱤᱛᱠᱟᱹᱨ ᱠᱮᱫᱟ᱾

ᱥᱨᱩᱛᱤ ᱫᱚ ᱒᱐᱐᱘ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (ᱵᱤᱡᱮᱯᱤ) ᱨᱮ ᱥᱮᱞᱮᱫ ᱞᱮᱱᱟᱭ᱾ ᱒᱐᱐᱙ ᱨᱮ ᱩᱪᱟᱹᱲ ᱢᱟᱲᱟᱝ ᱨᱮ ᱩᱱᱤ ᱫᱚ ᱠᱚᱨᱱᱟᱴᱚᱠ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱰᱮᱵᱷᱮᱞᱳᱯᱢᱮᱱᱴ ᱠᱚᱨᱯᱚᱨᱮᱥᱚᱱ ᱨᱮᱱ ᱪᱮᱭᱟᱨᱯᱟᱨᱥᱚᱱ ᱠᱚ ᱵᱮᱱᱟᱣ ᱞᱮᱫᱮᱭᱟ᱾ ᱒᱐᱑᱓ ᱨᱮ, ᱩᱱᱤ ᱠᱚᱨᱱᱟᱴᱚᱠ ᱡᱚᱱᱚᱛᱟ ᱯᱟᱠᱥᱟ ᱨᱮ ᱥᱮᱞᱮᱫ ᱞᱮᱱᱟᱭ ᱡᱟᱦᱟᱸ ᱫᱚ ᱢᱩᱪᱟᱹᱫ ᱨᱮ ᱒᱐᱑᱔ ᱨᱮ ᱵᱤᱡᱮᱯᱤ ᱥᱟᱶ ᱢᱮᱥᱟ ᱞᱮᱱᱟ᱾ ᱥᱨᱩᱛᱤ, ᱥᱮᱨᱢᱟ ᱠᱚ ᱥᱟᱞᱟᱜ ᱠᱟᱱ ᱛᱟᱦᱮᱸ ᱞᱮᱱ ᱨᱮᱦᱚᱸ ᱠᱟᱱᱱᱟᱰᱟ ᱥᱤᱱᱮᱢᱟ ᱨᱮᱱ ᱟᱹᱰᱤ ᱯᱨᱳᱞᱤᱯᱷᱤᱠ ᱮᱠᱴᱨᱮᱥ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱮ ᱢᱮᱱ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ ᱟᱨ ᱨᱤᱭᱟᱞᱤᱴᱤ ᱥᱳ ᱟᱨ ᱯᱷᱤᱞᱢ ᱞᱟᱹᱜᱤᱫ ᱡᱟᱡ ᱞᱮᱠᱟᱛᱮ ᱟᱡᱟᱜ ᱨᱮᱜᱩᱞᱟᱨ ᱧᱮᱞ ᱥᱚᱫᱚᱨ ᱥᱟᱶ ᱢᱤᱫ ᱚᱲᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱢᱤᱫ ᱴᱤᱵᱷᱤ ᱥᱳ ᱢᱟᱡᱟᱵᱷᱟᱨᱟᱛ ᱨᱮ ᱡᱟᱡ ᱮ ᱛᱟᱦᱮᱸ ᱠᱟᱱᱟ᱾

ᱮᱛᱚᱦᱚᱵ ᱡᱤᱭᱚᱱ
ᱠᱚᱨᱱᱟᱴᱚᱠ ᱨᱮ ᱠᱟᱱᱱᱟᱰᱟ ᱨᱚᱲ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱟᱠᱟᱱ, ᱥᱨᱩᱛᱤ ᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱜᱤᱨᱤᱡᱟ ᱠᱟᱱᱟ᱾ ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱠᱟᱱᱱᱟᱰᱟ ᱢᱩᱵᱷᱤ ᱟᱥᱮᱜᱳᱵᱟ ᱢᱤᱥᱮᱜᱳᱵᱟ ᱨᱮ ᱯᱨᱤᱭᱟᱫᱚᱨᱥᱤᱱᱤ ᱞᱮᱠᱟᱛᱮ ᱠᱨᱮᱰᱤᱴ ᱞᱮᱱᱟ᱾ ᱩᱱᱤ ᱫᱚ ᱑᱙᱙᱐ ᱨᱮ ᱟᱡᱟᱜ ᱯᱷᱤᱞᱢ ᱥᱨᱩᱛᱤ ᱞᱟᱹᱜᱤᱫ ᱢᱤᱫ ᱢᱩᱬ ᱨᱳᱞ ᱨᱮ ᱮᱠᱴᱚᱨ-ᱰᱤᱨᱮᱠᱴᱚᱨ ᱫᱽᱣᱟᱨᱟᱠᱤᱥ ᱦᱚᱛᱮᱛᱮ ᱥᱨᱩᱛᱤ ᱧᱩᱛᱩᱢ ᱮᱢ ᱦᱩᱭ ᱞᱮᱱᱟ᱾

ᱱᱤᱡᱮᱨᱟᱜ ᱡᱤᱭᱚᱱ
ᱥᱨᱩᱛᱤ ᱫᱚ ᱑᱑ ᱥᱮᱨᱢᱟ ᱞᱟᱹᱜᱤᱫ ᱯᱷᱤᱞᱢ ᱰᱤᱨᱮᱠᱴᱚᱨ ᱮᱥ. ᱢᱟᱦᱮᱱᱫᱟᱨ ᱥᱟᱶ ᱵᱟᱯᱞᱟ ᱞᱮᱱᱟ ᱟᱨ ᱩᱱᱠᱩ ᱒᱐᱐᱙ ᱨᱮ ᱵᱟᱯᱟᱜᱤ ᱞᱮᱱᱟ᱾ ᱩᱱᱤᱭᱟᱜ ᱵᱟᱯᱟᱜᱤ ᱛᱟᱭᱚᱢ ᱩᱱᱤ ᱪᱟᱠᱨᱟᱵᱚᱨᱛᱤ ᱪᱚᱱᱫᱨᱟᱪᱩᱰ, ᱢᱤᱫ ᱡᱟᱨᱱᱟᱞᱤᱥᱴ-ᱛᱟᱨᱱ-ᱰᱤᱨᱮᱠᱴᱚᱨ ᱥᱟᱶ ᱡᱩᱲᱟᱹᱭ ᱞᱮᱱᱟ᱾ ᱩᱱᱠᱩ ᱡᱩᱱ ᱒᱐᱑᱓ ᱨᱮ ᱵᱟᱯᱞᱟ ᱞᱮᱱᱟ ᱟᱨ ᱢᱤᱫ ᱥᱮᱨᱢᱟ ᱛᱟᱭᱚᱢ ᱵᱟᱯᱟᱜᱤ ᱞᱮᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Sruthi at MSI